जम्मू, 15 फरवरी। डोगरी संस्था च हर दुए ते चौथे शनिवार होने आह्‌लियें गोष्ठियें दे सिलसिले च इक रली-मिली गोष्ठी दा अयोजन कीता गेआ। गोष्ठी दे शुरू च गै संस्था दे प्रधान प्रो. ललित मंगोत्रा होरें प्रो. लक्ष्मी नारायण हुंदे सुरगवास उप्पर मता बसोस प्रकट कीता ते प्रो. नीलाम्बर देव शर्म होरें उंदे डोगरी भाशा दे मुंडले योगदान उप्पर लोऽ पाई ते प्रस्ताव रक्खेआ जे दिवंगत साहित्यकार दे चेतें च इक खास गोष्ठी दा अयोजन कीता जा तां जे उंदे व्यक्तित्व ते कृतित्व उप्पर चर्चा होई सकै। फ्ही एह्‌दे बाद स्व. प्रो. लक्ष्मी नारायण हुंदी आत्मा दी शांति गित्तै दौ मैंट दा मौन रक्खेआ गेआ। इस चाल्ली आए दे सारे साहित्यकारें उंदे प्रति अपनी श्रद्धा प्रकट कीती।